क्लासिकल संस्कृत दे साहित्य परम्परा पाणिनी (पञमीं ते सतमीं सदी ईसा पूर्व दे दरम्यान) कोला लेइयै हुना तोड़ी चलदी आई ऐ। इस परम्परा दियां सारें कोला उत्तम रचनां न- कालिदास दियां सत्त कृतियां-“रघुवंश”, “कुमार संभव”, “मेघदूत” ते “ऋतुसंहार” नां दे चार काव्य ते “अभिज्ञान-शाकुंतल” “विक्रमोर्वशी” ते “मालविकाग्रिमित्र” नां दे त्रै नाटक; पैह्‌ली सदी ईस्वी च होए अश्वघोष, दे काव्य “बुद्ध-चरित” ते “सौंदरानन्द”, चौथी सदी च होए आर्यसूर दी “जातक माला”, पञमीं च विशाखदत्त दा "मुद्रा-राक्षस", छेमीं सदी च कुमारदास दा "जानकीहरण", ते भारवि दा महाकावय “किरातार्जुनीयम्”, सतमी सदी च माघ दा काव्य “शिशुपालवध”, राजा हर्ष दा “रत्नवाली”, बाणभट्ट दे “हर्षचरित” ते “कादम्बरी”, दण्डिन दा “दशकुमार चरित”, भर्तृहरि दे त्रै शतक, अठमीं सदी च भवभूति दे नाटक “उत्तररामचरित”, “मालतीमाधव” ते “महावीर चरित”, मारु दे नाटक, कश्मीर दे संस्कृत विद्वान अभिनवगुप्त, आनन्द वर्धन, क्षेमेन्द्र, बिल्हण ते कल्हण दियां रचनां, सोमदेव दा “कथासरितसागर”, जयदेव दा “गीत गोबिन्द”, सोह्‌लमीं सदी च जगन्नाथ दी रचना “गंगा लहरी” बगैरा।